CELEX: 32013D0518
Language: hu
Date: 2013-10-21 00:00:00
Title: 2013/518/EU: A Bizottság végrehajtási határozata ( 2013. október 21. ) a 92/65/EGK tanácsi irányelv E. melléklete 1. részének a gazdaságokból származó állatokra vonatkozó állat-egészségügyi bizonyítványminta tekintetében történő módosításáról (az értesítés a C(2013) 6719. számú dokumentummal történt)  EGT-vonatkozású szöveg

23.10.2013   
            
            
               HU
            
            
               Az Európai Unió Hivatalos Lapja
            
            
               L 281/14
            
         A BIZOTTSÁG VÉGREHAJTÁSI HATÁROZATA
   (2013. október 21.)
   a 92/65/EGK tanácsi irányelv E. melléklete 1. részének a gazdaságokból származó állatokra vonatkozó állat-egészségügyi bizonyítványminta tekintetében történő módosításáról
   (az értesítés a C(2013) 6719. számú dokumentummal történt)
   (EGT-vonatkozású szöveg)
   (2013/518/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv (1) A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre és különösen annak 22. cikke első bekezdésére,
   mivel:
   
               (1)
            
            
               A 92/65/EGK irányelv 10. cikke megállapítja azokat az állat-egészségügyi követelményeket, amelyeknek teljesülniük kell ahhoz, hogy a kutyák, macskák és görények kereskedelmi forgalomba kerülhessenek az Unióban. Előírja többek között, hogy ezeknek az állatoknak meg kell felelniük a kedvtelésből tartott állatok nem kereskedelmi célú mozgásáról, valamint a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendelet 6., és adott esetben 7. cikkében meghatározott követelményeknek (2).
            
         
               (2)
            
            
               Az 576/2013/EU rendelet 6. cikke többek között előírja, hogy az állatokat azonosító okmánynak, mégpedig a Bizottság által elfogadott mintának megfelelő formátumú útlevélnek kell kísérnie. Az útlevélmintát az 576/2013/EU rendelet szerinti, a kutyák, macskák és görények nem kereskedelmi célú mozgásához szükséges azonosító okmányok mintájáról, területek és harmadik országok jegyzékének, valamint bizonyos feltételeknek való megfelelést igazoló nyilatkozatok formátumának, külső megjelenésének és nyelvének megállapításáról szóló, 2013. június 28-i 577/2013/EU bizottsági végrehajtási rendelet III. melléklete tartalmazza (3).
            
         
               (3)
            
            
               Az 576/2013/EU rendelet 7. cikke rendelkezik arról, hogy a tagállamok bizonyos feltételek mellett engedélyezhetik a veszettség ellen nem vakcinázott – vagy vakcinázott, de immunitást még nem szerzett – fiatal, kedvtelésből tartott kutyák, macskák és görények egy másik tagállamból a területükre való, nem kereskedelmi célú mozgását. A tagállamok, ha engedélyezik az ilyen mozgást, az információkat internetes oldalakon teszik közzé, és a Bizottság internetes oldalán megjeleníti a kereskedelmi célra is használható oldalakra mutató linket.
            
         
               (4)
            
            
               Ezenkívül a 92/65/EGK irányelv 10. cikke előírja, hogy a kutyákat, macskákat és görényeket az irányelv 1. részének E. melléklete szerinti mintának megfelelő egészségügyi bizonyítványnak kell kísérnie.
            
         
               (5)
            
            
               Mivel az 576/2013/EU rendelet hatályon kívül helyezi a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletet (4), módosítani kell a szóban forgó egészségügyi bizonyítványmintát, és a 998/2003/EK rendeletre vonatkozó hivatkozásokat fel kell váltani az 576/2013/EU rendeletre vonatkozó hivatkozásokkal.
            
         
               (6)
            
            
               A 92/65/EGK irányelv 1. részének E. mellékletében szereplő egészségügyi bizonyítvány figyelembe veszi a 998/2003/EK európai parlamenti és tanácsi rendeletnek a nem kereskedelmi célú szállítás tárgyát képezhető, bizonyos fajokhoz tartozó, kedvtelésből tartott állatok maximális száma tekintetében történő végrehajtásáról szóló, 2010. május 6-i 388/2010/EU bizottsági rendeletet, (5) amely előírja, hogy a 92/65/EGK irányelvben meghatározott követelményeket és ellenőrzéseket kell alkalmazni ötnél több kedvtelésből tartott állat szállítása esetén, amennyiben az állatokat valamely tagállamba szállítják egy másik tagállamból vagy a 998/2003/EK rendelet II. melléklete B. részének 2. szakaszában felsorolt harmadik országból.
            
         
               (7)
            
            
               A 388/2010/EU rendeletben meghatározott szabályokat felülvizsgálták, majd belefoglalták az 576/2013/EU rendeletbe. Ezért a 92/65/EGK irányelv E. mellékletének 1. részében szereplő bizonyítványmintában törölni kell a 388/2010/EU rendeletre vonatkozó hivatkozásokat.
            
         
               (8)
            
            
               A 92/65/EGK irányelvet ezért ennek megfelelően módosítani kell.
            
         
               (9)
            
            
               Az esetleges kereskedelmi fennakadások elkerülése érdekében, e határozat hatálybalépésének időpontját megelőzően, a 92/65/EGK irányelv E. mellékletének 1. része alapján kiállított egészségügyi bizonyítványok használatát bizonyos feltételek mellett engedélyezni kell egy átmeneti időszakban.
            
         
               (10)
            
            
               Ezt a határozatot az 576/2013/EU rendelet hatálybalépésének napjától kell alkalmazni.
            
         
               (11)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 92/65/EGK irányelv E. mellékletének 1. része helyébe az e határozat mellékletében szereplő szöveg lép.
   2. cikk
   A 2015. április 29-ig tartó átmeneti időszakban a tagállamok engedélyezhetik a gazdaságokból származó azon kutyák, macskák és görények kereskedelmét, amelyek rendelkeznek a 92/65/EGK irányelv e határozattal bevezetett módosításokat megelőző változata E. mellékletének 1. részében szereplő minta alapján legkésőbb 2014. december 28-án kiállított egészségügyi bizonyítvánnyal.
   3. cikk
   Ezt a határozatot 2014. december 29-től kell alkalmazni.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2013. október 21-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 268., 1992.9.14., 54. o.
   
      (2)  HL L 178., 2013.6.28., 1. o.
   
      (3)  HL L 178., 2013.6.28., 109. o.
   
      (4)  HL L 146., 2003.6.13., 1. o.
   
      (5)  HL L 114., 2010.5.7., 3. o.
   
      MELLÉKLET
      
         „1. rész:   Egészségügyi bizonyítvány a gazdaságokból származó állatok kereskedelméhez (patások, madárinfluenza ellen beoltott madarak, nyúlalakúak, kutyák, macskák és görények) 92/65 EI